
A fizikatanítás pedagógiája: Matematikai eszközök alkalmazása a fizika tanításában
Célkitűzés: Dolgozatomban bemutatok egy lehetséges módot arra, hogyan alkalmazzuk a matematikát a fizika tanításában. Ebben jelentős szerepet kap az, hogy miként tudjuk összekapcsolni a matematikai ismereteket a való élettel.
Dolgozatomban a matematikai eszközök lehetséges alkalmazását mutatom be reáltagozatos, valamint általános- és humán tagozatos tanulócsoportok esetében is.
Reáltagozatosoknál, akik továbbtanulni szándékoznak fizikából, nagyon fontos megalapozni az egyetemi tanulmányokat, amire több példát is bemutatok.
A különböző beállítottságú célcsoportok esetében különböző pedagógiai eljárást és példákat alkalmazok.

A fizikát emelt szinten tanuló- illetve reáltagozatos diákok esetében egy adott témakör feldolgozásának szakaszai a következők:
1) Matematikai formulák és azok magyarázata
2) Fogalmi váltások,fogalomrendszer
3) Jelenségek,jelenségértelmezés
4) Jelenségmagyarázat
5) A jelenségek mindennapi életben való megnyilvánulása és történetiség
6) Problémamegoldás
7) Szintetizálás
8) Számonkérés.
Az általános- és humán tagozatos tanulók esetében a probléma alapú tanulás alapgondolatai szerint megalkotott szakaszokban történik a témakör feldolgozása.
Eredmény: A TDK-dolgozat, ami egy feldolgozási javaslat rendszer, melyet mások is tudnak használni később.
További feladat a módszer osztályszintű kipróbálása.



